เหรียญขอพรในน้ำพุ มีมากแค่ไหน?
ใครบ้างที่เคยโยนเหรียญเพื่อขอพรในน้ำพุ เราอาจบอกไม่ได้ว่า คำขอเหล่านั้นจะเป็นจริงหรือไม่ แต่เราคงอยากรู้ว่าเหรียญเหล่านั้นรวมกันได้มากแค่ไหน น้ำพุแต่ละแห่งบนโลกนี้ มีคนโยนเหรียญมากเท่าไร ลงทุนแมนจะเล่าให้ฟัง
7 ก.ค. 2561

เหรียญขอพรในน้ำพุ มีมากแค่ไหน? / โดย ลงทุนแมน
ใครบ้างที่เคยโยนเหรียญเพื่อขอพรในน้ำพุ
เราอาจบอกไม่ได้ว่า คำขอเหล่านั้นจะเป็นจริงหรือไม่
แต่เราคงอยากรู้ว่าเหรียญเหล่านั้นรวมกันได้มากแค่ไหน
น้ำพุแต่ละแห่งบนโลกนี้ มีคนโยนเหรียญมากเท่าไร
ลงทุนแมนจะเล่าให้ฟัง
หนึ่งในน้ำพุที่มีชื่อเสียงเรื่องการขอพรมากที่สุดคงหนีไม่พ้นน้ำพุ Trevi
“Trevi” แปลว่าทางสามแพร่ง เป็นที่บรรจบกันของสะพานส่งน้ำ 3 แห่งในกรุงโรม
การโยนเหรียญลงในน้ำพุแห่งนี้ อาจต้องใช้สำนวนที่ว่า
“When in Rome, do as the Romans do” หรือ “เข้าเมืองตาหลิ่วต้องหลิ่วตาตาม”
เนื่องจากการโยนเหรียญของที่นี่ แตกต่างจากการโยนเหรียญที่อื่น โดยจะต้องหันหลังและโยนเหรียญข้ามไหล่ด้านซ้าย เพื่อความหวังที่จะได้กลับมาที่โรมอีกครั้ง
รู้หรือไม่ว่า ทุกวันนี้เจ้าหน้าที่สามารถรวบรวมเหรียญที่ถูกโยนลงไปในน้ำพุ Trevi ได้วันละเกือบ 4,000 ดอลลาร์สหรัฐ หรือประมาณ 1.5 ล้านดอลลาร์สหรัฐต่อปี ซึ่งคิดเป็นเงินไทยได้ประมาณ 50 ล้านบาท
นอกจากน้ำพุ Trevi แล้ว ก็ยังมีน้ำพุที่มีชื่อเสียงอีกหลายแห่ง ที่แม้จะไม่สามารถรวบรวมเงินได้มากเท่า แต่ก็ถือได้ว่าเป็นจำนวนเงินไม่น้อยเช่นกัน
น้ำพุ Bellagio ที่อยู่ในเมืองคาสิโนอย่าง Las Vegas สามารถรวบรวมเหรียญได้ประมาณ 12,000 ดอลลาร์ต่อปี (ประมาณ 400,000 บาท)
น้ำพุที่สวนสนุก Disney World สหรัฐอเมริกา รวบรวมเหรียญได้ประมาณ 18,000 ดอลลาร์ (ประมาณ 600,000 บาท)
น้ำพุ Pink Granite ที่สวนสาธารณะ Bryant ใจกลางเมืองแมนฮัตตัน รวบรวมเหรียญได้ประมาณ 4,000 ดอลลาร์ต่อปี (ประมาณ 133,300 บาท)
และแม้แต่สถานที่ที่ห้ามโยนเหรียญลงไปอย่าง น้ำพุบริเวณอนุสรณ์สถานและพิพิธภัณฑ์ 11 กันยายน ยังสามารถเก็บเหรียญได้ถึง 3,000 ดอลลาร์ต่อปี (ประมาณ 100,000 บาท)
ซึ่งเงินที่รวบรวมได้เหล่านี้ ในบางแห่งจะถูกนำไปสร้างสาธารณประโยชน์ต่างๆ เช่น
กรณีของน้ำพุ Trevi จะนำไปช่วยเหลือบุคคลยากไร้ และสร้างเป็นซูเปอร์มาร์เก็ตสำหรับคนจน
หรือกรณีของ Disney ก็จะนำเงินที่ได้ไปช่วยเหลือเด็กกำพร้า
โดยสรุปแล้ว
แม้ว่าเราอาจจะไม่รู้ว่ามูลค่าของเหรียญอันน้อยนิดเหล่านี้จะทำให้คำขอพรของเราเป็นจริงได้หรือไม่
แต่อย่างน้อยคำขอพรนี้มันก็อาจสามารถเป็นส่วนที่ไปช่วยเติมเต็มชีวิตของผู้อื่นได้..
----------------------
<ad> แต่ถ้าร้านกาแฟของคุณเต็มไปด้วยลูกค้า ขอแนะนำเครื่องเรียกคิวไร้สาย QTY ที่จะเปลี่ยนร้านกาแฟของคุณให้ดูโปร ลดรายจ่ายได้หลักล้านต่อปี ซื้อแล้วไม่ลดรายจ่าย รายได้ไม่เพิ่ม ยินดีคืนเงิน !
แจ้งว่ามาจากลงทุนแมน รับส่วนลด 3,000 บาท
Line : @qtyq FB : QtY : queue calling system Website : 
----------------------
Reference
-
-
-
-
-
-
[8042].